287 



Hegn, Boserup Skov, Rydsebæk og Fanefjord Skove paa 

 Møen; Lolland-Falster; Odense; Vejle, omkring Aarhus 

 mindre sjælden; i Sønderjylland ved Husum. 



40. A. detritum Rey. Ligner den foregaaende stærkt, 

 men adskiller sig fra den, foruden ved de i Oversigten 

 nævnte Kendemærker, ved at Indtrykket paa Panden er 

 kortere, bredere og bagtil stærkere rundet, idet det om- 

 trent danner en fortil afbrudt Rundkreds, Følehornene, 

 især deres Rodled, længere og slankere, og Pronotum 

 meget bredt, ikke indsnævret mod Spidsen, men derimod 

 let indsnøret bag denne (hvorved Forhjørnerne synes frem- 

 springende) og yderst fint og meget spredt punkteret. 

 Længde 3 mm. 



Snuden hos begge Køn tyndere og betydeligt længere 



end hos de to foregaaende. 



Et enkelt Eksemplar taget ved Killerup paa Fyen. 

 Foderplanten synes ukendt, men er formodentlig en kurv- 

 blomstret Plante. 



41. A. sulcifrons Hbst. Sort, temmelig blank, ube- 

 haaret. Vingedækkerne blaa eller violette. Hovedet lidt 

 bredere end langt. Øjnene svagt hvælvede. Pronotum 

 næsten kvadratisk. Midtfuren dyb og bred, naar i Reglen 

 til foran Midten. Vingedækkernes Punktstriber særdeles 

 fine, med Punkter, der staar langt fra hinanden og ofte 

 er utydelige; de brede Mellemrum er flade, ofte forsynede 

 med fine Punkter. Længde 3,5—4 mm. 



c^: Snuden lidt længere end Hoved -f Pronotum. 



9: Snuden næsten P/a Gang saa lang som Hoved ~\- 



Pronotum. 



Sjælden, oftest i Klitter. Tisvilde; Hvorup (Nord for, 

 Limfjorden), Alstrup, Aalborg. Paa Mark-Bynke {Artemisia 

 campestris). 



11. Gruppe. 

 Scutellum langt, spidst, med 2 smaa diverge- 

 rende Køle ved Roden. 



